Diari Oficial de la Generalitat Valenciana


Sumari del DOGV 5910, del 10-12-2008 (2008/14150)

Informació pública de l'aprovació definitiva del Projecte de Reparcel·lació Voluntària de les Illes de Cases 33, 34 i 39.
-------------------------------------------------------------------------------------------------------------------------

### Dades del document

Número de DOGV
:   5910

Data del DOGV
:   10-12-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/14052


Data del document
:   04-12-2008

Organisme emissor
:   Ajuntament de l'Alqueria de la Comtessa

Tipus de document
:   Informació Pública

Descriptors 

:   * Alqueria de la Comtessa, l'
    * administració local
    * pla d'urbanisme

Informació pública de l'aprovació definitiva del Projecte de Reparcel·lació Voluntària de les Illes de Cases 33, 34 i 39. [2008/14748]  
En relació amb el projecte de reparcel·lació de part de les illes de cases 33, 34 i 39 del sòl urbà del municipi de l'Alqueria de la Comtessa, pel Decret de l'Alcaldia de 4 de novembre de 2008, s'ha resolt:  
«Decret de l'Alcaldia  
Antecedents  
Primer  
Els propietaris de finques afectades pel projecte de modificació de l'ordenació detallada del pla general vigent i conveni aprovats pel Ple de l'Ajuntament en sessió de 27 de març de 2008 i publicats en el Butlletí Oficial de la Província del següent 6 de maig, representats per Joaquín Peiró-Camaró Rodríguez, en data 11 de setembre de 2008, van presentar a l'Ajuntament un projecte de reparcel·lació voluntària de part de les illes de cases 33, 34 i 39 del sòl urbà del municipi per al compliment efectiu de les obligacions contretes en el referit conveni, d'acord amb els articles 169, 177, 179 i concordants de la Llei 16/2005, de 30 de desembre, de la Generalitat, Urbanística Valenciana (LUV) i 422 i 416 del Decret 67/2006, de 19 de maig, del Consell, pel qual s'establix el Reglament d'Ordenació i Gestió Territorial i Urbanística Valenciana (ROGTU).  
Segons el projecte, se cedixen a l'Ajuntament gratuïtament i lliures de càrregues 1.117,36 metres quadrats destinats a domini públic, zona verda, i un solar de 511,04 metres quadrats de solar com a bé patrimonial; així mateix s'assumix l'obligació d'urbanitzar els terrenys destinats a zona verda.  
Segon  
Practicats els tràmits establits en els articles 177 de la LUV i 416 del ROGTU, en especial el d'audiència a interessats i publicat el preceptiu anunci d'informació pública en el Diari Oficial de la Comunitat Valenciana de 8 d'octubre de 2008, durant el període d'exposició al públic del projecte no es van presentar al·legacions.  
Tercer  
Els servicis municipals van examinar el projecte de reparcel·lació voluntària i van emetre'n un informe favorable, perquè s'adequava a dret i a les determinacions del conveni subscrit per les persones interessades, i es va elevar a l'Alcaldia una proposta d'aprovació de la reparcel·lació, sense modificacions, i d'impuls dels tràmits ulteriors fins a inscriure-la en el Registre de la Propietat.  
Fonaments de dret  
Primer  
Per la seua adequació a dret, s'assumix l'informe proposta emés pels servicis municipals.  
Segon  
S'apliquen els articles 177 i 180 de la LUV i 416, 425, 426 i concordants del ROGTU i el Reial Decret 1093/97, de 4 de juliol, de normes complementàries al Reglament de la Llei Hipotecària, així com l'article 21.1.j de la LBRL que, igual que el 423.8 del ROGTU, atribuïx la competència per a l'aprovació de la reparcel·lació a l'alcalde.  
Sobre la base dels antecedents i els fonaments jurídics exposats, he resolt:  
Primer  
Aprovar el projecte de reparcel·lació voluntària presentat per les persones interessades i formalitzat en document públic autoritzat en data 5 de setembre de 2008 pel notari de València Salvador Moratal Margarit.  
Segon  
Publicar la present resolució aprovatòria en el Diari Oficial de la Comunitat Valenciana, notificar-la a les persones interessades i inscriure-la en el Registre de la Propietat.  
Tercer  
Fer saber que, en aplicació dels articles 447 i 448 del ROGTU i 8 i 25 i següents de la Llei de la Jurisdicció. contra esta resolució es pot interposar un recurs de reposició davant d'esta Alcaldia en el termini d'un mes, amb caràcter preceptiu abans de la interposició del recurs contenciós administratiu sí és que este es pretenguera interposar. El recurs contenciós administratiu, si és el cas, no podrà interposar-se fins que el de reposició haja sigut resolt expressament o s'haja desestimat per silenci pel transcurs d'un mes, comptador des de la data de la seua interposició, sense haver-ne notificat la resolució, i en este cas quedarà expedita la via contenciosa administrativa davant del Jutjat Contenciós Administratiu de València. En este cas el termini d'interposició serà de dos mesos, comptadors des del dia en què es notifique la resolució expressa del recurs de reposició, o de sis mesos comptadors a partir del transcurs d'un mes des de la interposició del recurs de reposició sense haver-se'n notificat resolució expressa, sense perjuí de l'obligació de resoldre per part de l'administració.»  
Cosa que es fa pública a l'efecte indicat en la resolució i la resta de precedents.  
L'Alqueria de la Comtessa, 4 de desembre de 2008.- L'alcalde: Salvador Femenia Peiró.